รองผู้บัญชาการตำรวจแห่งชาติ เตรียมความพร้อมป้องกันปราบปรามอาชญากรรมช่วงเทศกาลสงกรานต์ 2566
พลตำรวจต่อศักดิ์ สุขวิมล รองผู้บัญชาการตำรวจแห่งชาติ เปิดเผยว่า จากการประชุมผู้กำกับการและหัวหน้าสถานีตำรวจ 1,484 สถานีทั่วประเทศ ผ่านระบบประชุมทางไกลเพื่อกำชับการดำเนินการตามมาตรการป้องกันปราบปรามในช่วงเทศกาลสงกรานต์ 2566 ได้กำหนดมาตรการเป็น 3 ห้วง คือ ช่วงก่อนเทศกสล ให้เร่งระดมกวาดล้างอาชญากรรมทุกประเภทก่อนเทศกาล ส่วนช่วงระหว่างเทศกาลและท้ายเทศกาล ได้ให้ตำรวจทั่วประเทศจัดกำลังเฝ้าระวังสถานการณ์ ตามสถานที่สำคัญ สถานที่แหล่งท่องเที่ยว การจัดงานขนาดใหญ่   เช่น ถ.ข้าวสาร หรือ ถ.สีลม โดยเฉพาะพื้นที่ที่มีประชาชนเดินทางพลุกพล่าน รวมไปถึงพื้นที่ซึ่งอาจสุ่มเสี่ยงต่อการเกิดอาชญากรรมประเภทต่างๆ รวมทั้งร่วมกับหน่วยพระราชทานจิตอาสาอำนวยความสะดวกให้กับประชาชน นอกจากนี้ ยังได้ดำเนินโครงการประชารัฐร่วมใจ ดูแลความปลอดภัยบ้านพักอาศัยของประชาชนช่วงเทศกาล  ประชาชนสามารถเข้าร่วมโครงการได้ระหว่างวันที่ 8-17 เม.ย.2566 ผ่านทาง Application OBS และที่สถานีตำรวจทุกแห่งทั่วประเทศ